Il-Caritas ikkritikat il-mod kif il-White Paper fuq l-użu responsabbli tal-kannabis ma tipproteġix lil dawk vulnerabbli, ewlenin fosthom il-persuni dipendenti mid-droga u t-tfal. Skont l-għaqda, il-White Paper tal-Gvern donnha aktar hija maħsuba għal dawk li jużaw il-kannabis b'mod soċjali. Hi u tingħaqad ma' gruppi oħra li qegħdin jopponu l-legalizzazzjoni tal-kannabis, il-Caritas qalet li hi impenjata li tappoġġja liġi li hi bbażata fuq il-politiki li ma jwasslux għall-popolarizzazzjoni tal-kannabis. Fi stqarrija l-NGO qalet li trid tara aktar politiki u liġijiet li jipproteġu lill-iżjed persuni vulnerabbli fis-soċjetà li huma f'riskju li jkollhom vizzju jew li jiżviluppaw problemi mentali serji għax ikunu esposti għall-kannabis u għal drogi oħra. Filwaqt li tappoġġja d-dekriminalizzazzjoni tal-kannabis, il-Caritas qiegħda twissi kontra l-legalizzazzjoni ta' din id-droga. Saħqet li hi tappoġġja liġijiet li huma sensittivi u li jħeġġu lill-persuna tfittex l-għajnuna minflok ma tiġi kkastigata. Hija wissiet fuq il-periklu li l-kannabis issir parti integrali mill-kultura u qalet li fil-kuntest ta' din il-White Paper, il-Caritas trid tistaqsi mistoqsija – x'tip ta' soċjetà rridu għalina nfusna u għall-ġenerazzjonijiet futuri? "Irridu l-kannabis bħala droga oħra fil-menù?" L-NGO semmiet kif it-tipjip tas-sigaretti u l-alkoħol huma żewġ drogi psikoattivi, jiġifieri sustanzi li jidħlu fil-moħħ u jaffettwawh, li diġà ġew integrati fil-kultura tagħna. Spjegat li dawn diġà kellhom impatt devastanti b'rabta mal-mortalità, mal-mard u mal-imwiet inċidentali. Staqsiet, għalhekk, jekk irridux il-kannabis bħala droga oħra fil-menù tal-għażliet mat-tabakk u l-alkoħol. L-għaqda semmgħet it-tħassib tagħha fuq għadd ta' proposti fil-White Paper kif proposta mill-Gvern li jistgħu jinnormalizzaw l-użu tal-kannabis u jwasslu biex aktar nies jieħdu din id-droga. Il-Caritas spjegat li fil-fehma tagħha, "L-iktar żewġ proposti ta' inkwiet li titkellem dwarhom il-White Paper huma l-pussess bla konsegwenza ta' seba' grammi (li jammontaw għal madwar 21 joint) u l-pussess bla konsegwenza ta' kultivazzjoni sa erba' pjanti (li jista' jammonta għal madwar 500 gramma kull pjanta). Il-possibbiltà tal-pjanti fid-dar kif ukoll it-tneħħija ta' kull sanzjoni għall-pussess ta' seba' grammi jista' jiffaċilita aktar l-użu, jagħti l-impressjoni li l-effetti tal-kannabis mhumiex serji u perikolużi u jwasslu għal iktar użu. Iktar ma tikber il-faxxa fil-popolazzjoni tagħna li tuża l-kannabis, ikbar se jkun in-numru ta' persuni li jsofru konsegwenzi ta' ħsara." Aqra eżatt x'qalet il-Caritas Niżżel Ara wkoll "Proposta li tinnormalizza l-użu tal-kannabis tista' tolqot ħażin lis- soċjetà" Xi ntqal s'issa? Il‐Malta Catholic Youth Network (MCYN), entità tal‐Arċidjoċesi ta' Malta li tirrappreżenta 'l fuq min 100 għaqda taż‐żgħażagħ, saħqet li l‐preokkupazzjoni primarja tal-White Paper tal-Gvern dwar il-kannabis, hi li tista' twassal għan‐normalizzazzjoni u l‐popolarità tal‐użu tal‐kannabis fost l‐adolexxenti u ż‐żgħażagħ. Insistiet li dawn jistgħu jiġu mqarrqa billi jemmnu li l‐użu tal‐kannabis m'għandux effetti ħżiena. Il-fehma tal-għaqdiet taż-żgħażagħ fil-Knisja "Nistgħu niġu mqarrqa li l-kannabis bla effetti ħżiena" – għaqdiet taż-żgħażagħ Aktar kmieni din il-ġimgħa l-Arċisqof Charles Scicluna f'omelija rrefera għall-white paper tal-kannabis u stqarr "li biex taparsi nagħtu rikreazzjoni liż-żgħażagħ, se nisqulhom il-velenu lill-moħħ". Il-fehma tal-Arċisqof Filmat: "Biex taparsi nagħtu rikreazzjoni liż-żgħażagħ se nisqulhom il-velenu lill-moħħ" – L-Arċisqof X'qalu l-ġinekologi, l-ostetriċi u l-pedjatriċi? L-użu tal-kannabis waqt it-tqala jaffettwa ħażin lit-tarbija – professjonisti .td_uid_3_609fa02bbd638_rand.td-a-rec-img{text-align:left}.td_uid_3_609fa02bbd638_rand.td-a-rec-img img{margin:0 auto 0 0}